Diari Oficial de la Generalitat Valenciana


Sumari del DOGV 3539, del 15-07-1999 (1999/6275)

ACORD d'1 de juny de 1999, de la Comissió Territorial d'Urbanisme de València, relatiu a la modificació número 5, Illa IKE, del Pla General de Meliana.
-------------------------------------------------------------------------------------------------------------------------------------------------------

### Dades del document

Número de DOGV
:   3539

Data del DOGV
:   15-07-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/6275


Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD d'1 de juny de 1999, de la Comissió Territorial d'Urbanisme de València, relatiu a la modificació número 5, Illa IKE, del Pla General de Meliana. [1999/M6275]
  
En relació amb l'expedient remés per l'Ajuntament de Meliana referit a la modificació número 5, Illa IKE, del Pla General, s'informa el següent:
  
Antecedents de fet
  
Primer
  
El projecte se sotmeté a informació pública mitjançant d'acord del Ple de l'Ajuntament en sessió del dia 3 de juliol de 1998. Després del pertinent període d'exposició pública, en el qual no es presentaren al·legacions, s'aprovà provisionalment pel mateix òrgan en data 26 de febrer de 1999.
  
Segon
  
El projecte consta de memòria justificativa, plans d'informació i plans d'ordenació.
  
Tercer
  
L'objecte de la modificació és el canvi de qualificació dels terrenys de l'antic complex IKE, ubicats en sòl urbà, que passa d'ús terciari a ús residencial i la reordenació volumètrica de l'illa, mitjançant edificació oberta disposada al llarg de tres dels seus fronts, que arreplega un espai lliure d'ús públic.
  
La modificació es justifica en la falta de demanda d'aquests usos ?amb la superfície assignada pel pla- dins del sòl urbà, i es fonamenta en un conveni urbanístic entre l'Ajuntament de Meliana i la mercantil Valmerco, SA, propietària del sòl afectat.
  
Les qualificacions que proposa el projecte es concreten en el quadre següent:
  
Quart
  
La Comissió Informativa d'Urbanisme va emetre, amb data 26 de febrer de 1998, un informe previ respecte d'un avanç de l'ordenació que es proposa en la modificació núm. 5 del Pla General, en el sentit de la necessitat de considerar les determinacions dels articles 55.3 i 19 de la Llei Reguladora.
  
Cinqué
  
Meliana té el Pla General aprovat definitivament per la Comissió Territorial d'Urbanisme en data 18 de desembre de 1990, així com diverses modificacions puntuals d'aquest.
  
Sisé
  
La Comissió Informativa de la Comissió Territorial d'Urbanisme de València, en sessió del 20 de maig de 1999, emeté un informe relatiu al projecte que estem tractant, i es compleix així allò que s'ha preceptuat en l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, de conformitat amb allò que s'ha establit en l'article 38, per remissió de l'article 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU).
  
Segon
  
La documentació està completa, a l'efecte del compliment d'allò que s'ha preceptuat en l'article 27 de la LRAU.
  
Tercer
  
El projecte justifica el manteniment de la proporció i la qualitat de les dotacions per l'increment de l'aprofitament lucratiu que es genera, en la creació de 17 m² d'espais lliures addicionals per nou habitant, partint de la consideració de 220 m² límit per habitatge.
  
A aquest respecte, la determinació de la superfície construïda per habitatge, es basa en l'edificabilitat potencial del pla ?que inclou tots els usos- i el seu límit poblacional, i resulta un estàndard que no és real.
  
No obstant això que s'ha exposat, atés el nombre màxim d'habitatges que s'ha de construir inclòs en el conveni urbanístic que fonamenta l'actuació, resultaria una dotació addicional d'espais lliures de 5.02 m² per nou habitant, similar, si no hi ha altre remei, a allò que s'ha previst en la LRAU.
  
Quart
  
A fi de completar les limitacions derivades de l'article 19 de la LRAU, el projecte determina respecte del barri en què s'inscriu l'illa ?justificat com una unitat urbana homogènia-, una edificabilitat mitjana bruta de 2,15 m²/m², superior a l'edificabilitat d'1,68 m²/m² existent en l'àmbit de l'illa i sòls dotacionals confrontants.
  
D'altra banda, en relació amb l'apartat b) del mencionat article, es concreta que l'edificabilitat neta de l'illa és sensiblement inferior a les de les illes incloses en aquest barri.
  
En aquest sentit, si bé en l'anàlisi sobre el manteniment de l'edificabilitat s'utilitza l'edificabilitat bruta ?que per aplicació de les normes es podria esgotar amb l'ús residencial-, davant del paràmetre de l'edificabilitat residencial que és el que limita aquest article, de la proporcionalitat d'usos possibles i les dades aportades en el projecte, es pot concloure que l'actuació manté la tendència de consolidació de l'àrea i el volum de les parcel·les, i s'ajusta, en aquest sentit, a allò que s'ha previst en la Llei Reguladora.
  
Cinqué
  
Les determinacions contingudes en la modificació es consideren correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
Sisé
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans generals i de les seues modificacions de municipis menors de 50.000 habitants, de conformitat amb allò que s'ha disposat en l'article 39, per remissió de l'article 55.1, de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana, i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha exposat, la Comissió Territorial d'Urbanisme, en sessió de l'1 de juny de 1999, acorda:
  
Aprovar definitivament la modificació número 5, Illa IKE, del Pla General de Meliana.
  
Contra la present resolució, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de l'endemà de la data de recepció de la present notificació.
  
Tot això sense perjuí que es puga exercir qualsevol altre recurs que s'estime oportú.
  
València, 1 de juny de 1999.- El secretari de la Comissió Territorial d'Urbanisme: José Manuel Palau Navarro.